Amezgun deg tilawt, s tutlayt neɣ s tayeḍ, ixeddim-is d yiwen, iswi-is d yiwen. Yettrebbi tisutwin, yessakay imdanen, ileddi-asen allen ɣer wayen yellan deg tmetti ama d ayen yelhan ama d ayen n diri. Yettnadi tifrat i yiɣeblan n tmetti s yiwen n wudem d afessas, amzgun d lemri n tmetti. Yesdukul isegbaren-is d wid iwumi i d-yessawal. Yessefraḥ, yesraw, yesseḍṣay. Yeqreb ɣer umeshannay aṭas imi akken i d-nenna yakan icud ɣer tudert-nsen, isental i d-yettawi ttwaddamen-d seg tudert-nsen n yal ass.